
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Leon Petru Pop,



Preşedintele Comisiei pentru muncă şi protecţie socială

AVIZ

asupra   propunerii   legislative   pentru    modificarea  şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război



Biroul permanent al Camerei Deputaţilor a transmis, cu adresa nr. 159 din 3 aprilie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru    modificarea  şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război.



În şedinţa din 11 mai 2000, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil, cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 13

    La lit. b), după Medalia «Virtutea Maritimă» se adaugă Medalia «Virtutea Aeronautică», iar după Crucea «Meritul Sanitar» se adaugă Crucea «Regina Maria»”.
    Domnii deputaţi Şerban Rădulescu-Zoner şi  Marţian Dan au propus eliminarea ultimei părţi a textului de la litera b) a art. 13, şi anume:  “iar după “Meritul Sanitar” se adaugă Crucea “Regina Maria”.

    Amendamentul a fost admis de membrii comisiei cu unanimitate de voturi.
    Autorul propunerii legislative cere, în mod eronat, extinderea drepturilor prevăzute la art. 13 lit. b) şi asupra veteranilor de război decoraţi cu “Crucea Regina Maria”. Această decoraţie militară nu a existat. Prin Decretul Regal din 7 iulie 1941 s-a instituit Ordinul “Crucea Regina Maria”, iar acesta este menţionat în textul literei b) de la 

art. 13 din Legea 

nr. 44/1994.



2.
    “Art. 16

    La alin. 3, sintagma 

«loc de înhumare» se înlocuieşte cu «loc de veci» şi se adaugă următorul text:

    «Slujbele religioase se asigură gratuit de cître capelani în garnizoanele militare sau de preoţii parohiilor de la oraşe şi sate, printr-o dispoziţie a Patriarhiei»”.
    Domnul deputat Marţian Dan a propus reformularea parţială a textului din teza a doua şi eliminarea din partea finală a următorului segment de text “sau de preoţii parohiilor de la oraşe şi sate, printr-o dispoziţie a Patriarhiei”.

    Ca urmare, textul va avea următorul conţinut:

    “Slujbele religioase se asigură gratuit de către preoţii militari din unităţile şi garnizoanele militare”.

    Membrii comisiei au admis amendamentul cu majoritate de voturi.


    Dispoziţia de natură imperativă prin care se stabilesc obligaţii pentru Patriarhia [Bisericii Ortodoxe Române] contravine alin. (5) al 

art. 29 din Constituţie care consacră autonomia cultelor religioase faţă de stat.



Amendamente respinse:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 13

    La lit. b), după Medalia «Virtutea Maritimă» se adaugă Medalia «Virtutea Aeronautică», iar după Crucea «Meritul Sanitar» se adaugă Crucea «Regina Maria»”.
    Domnul deputat Petre Ţurlea a propus introducerea, după sintagma “Medalia «Virtutea Aeronautică»”,  a sintagmei “Medalia «Virtutea Ostăţească»”.

    Amendamentul a întrunit 3 voturi pentru, 6 voturi împotrivă şi 2 abţineri, nefiind astfel adoptat.


     Medalia “Virtutea Ostăşească” a fost instituită  printr-un Decret prezidenţial în anul 1985, cu prilejul aniversării a 40 de ani de la încheierea celui de-al doilea război mondial. Aceasta este o medalie onorifică, acordată post factum, neputând constitui temei pentru acordarea unor drepturi. 

2.
    “Art. 14

   La alin. 1, după sintagma «Ministerul Apărării Naţionale» se adaugă «şi, respectiv, Ministerul de Interne».
    Domnul deputat Petre Ţurlea a propus introducerea unui alineat nou după alineatul (2) al art. 14, care va avea următorul cuprins:

    “Toţi veteranii nedecoraţi vor fi împroprietăriţi cu 2.500 mp sau li se va acorda contravaloarea acestei suprafeţe în cazul inexistenţei unei rezerve disponibile”.

    Amendamentul a întrunit 3 voturi pentru, 

4 voturi împotrivă şi 3 abţineri, nefiind astfel adoptat.


    Situaţia materială precară a multor veterani de război invocată în susţinerea acestui amendament nu ţine, totuşi, seama de împrejurarea că nu există rezervă de teren pentru a acorda recompensa propusă pentru un număr atât de mare de veterani de război.

PREŞEDINTE,

Marţian Dan

